AARHUS: Danmark mistede en stor stemme, da den folkekære sanger Flemming Bamse Jørgensen gik bort efter et hjertetilfælde 1. januar 2011. Men Aarhus har bestemt ikke glemt ham, og nu får Bamse sin egen plads.

Flemming Bamse Jørgensens Plads vil blive opført bag Østbanen ned mod kysten og et nyt 50 meter langt trappe- og rampeanlæg vil skabe både visuel og fysisk forbindelse til vandet ved den nye kanal.

Det har længe været på tale, at Bamse skulle have en plads eller en vej opkaldt efter sig.